CELEX: C2005/330/11
Language: hu
Date: 2005-12-24 00:00:00
Title: A Bíróság ítélete (hatodik tanács)  2005. október 27.  a C-377/04. sz., az Európai Közösségek Bizottsága kontra Osztrák Köztársaság ügyben (Tagállami kötelezettségszegés – Az 1999/92/EK irányelv – Munkavállalók védelme – Robbanásveszélyes légkör kockázatának fennállása – Az előírt határidőn belüli átültetés elmaradása)

24.12.2005   
            
            
               HU
            
            
               Az Európai Unió Hivatalos Lapja
            
            
               C 330/6
            
         
      A BÍRÓSÁG ÍTÉLETE
   
   (hatodik tanács)
   2005. október 27.
   a C-377/04. sz., az Európai Közösségek Bizottsága kontra Osztrák Köztársaság ügyben (1)
   
   (Tagállami kötelezettségszegés - Az 1999/92/EK irányelv - Munkavállalók védelme - Robbanásveszélyes légkör kockázatának fennállása - Az előírt határidőn belüli átültetés elmaradása)
   (2005/C 330/11)
   Az eljárás nyelve: német
   A C-377/05. sz., az Európai Közösségek Bizottsága (meghatalmazottak: D. Martin és V. Kreuschitz) kontra Osztrák Köztársaság (meghatalmazott: C. Pesendorfer) ügyben, az EK 226. cikk alapján 2004. szeptember 2-án tagállami kötelezettségszegés megállapítása iránt előterjesztett kereset tárgyában, a Bíróság (hatodik tanács), tagjai: J. Malenovský tanácselnök, A. Borg Barthet (előadó) és U. Lõhmus bírák, főtanácsnok: L. A. Geelhoed, hivatalvezető: R. Grass, 2005. október 27-én meghozta ítéletét, amelynek rendelkező része a következő:
   
               1)
            
            
               Az Osztrák Köztársaság, mivel nem fogadta el azokat a törvényi, rendeleti vagy közigazgatási rendelkezéseket, amelyek szükségesek a robbanásveszélyes légkör kockázatának kitett munkavállalók biztonságának és egészségvédelmének javítására vonatkozó minimumkövetelményekről (15. egyedi irányelv a 89/391/EGK irányelv 16. cikkének (1) bekezdése értelmében) szóló, 1999. december 16-i 1999/92/EK európai parlamenti és tanácsi irányelv teljes körű átültetéséhez, nem teljesítette ezen irányelvből eredő kötelezettségeit.
            
         
               2)
            
            
               A Bíróság az Osztrák Köztársaságot kötelezi a költségek viselésére.
            
         
      (1)  HL C 262., 2004.10.23.